Касније је учествовао у извођењу продора из Топлице у Шумадију, и у тешким борбама с немачким снагама у рејону Топола-Аранђеловац, које су по сваку цену браниле магистралу Београд-Скопље којом су се немачке снаге повлачиле из Грчке. Потом је с дивизијом учествовао у операцији за ослобођење Београда, октобра 1944. године. Када је јануара 1945. године формирана Прва армија НОВЈ, постављен је за начелника њеног Штаба, а приликом пробоја Сремског фронта, непосредно је командовао Северном групом дивизија.